b'\n_START_ARTICLE_\nSekolah Menengah Kebangsaan Bandar Baru Salak Tinggi\n_START_SECTION_\nSejarah\n_START_PARAGRAPH_\nSMK Bandar Baru Salak Tinggi (SMKBBST) ditubuhkan pada tahun 2001 dan mula beroperasi pada 3 Januari 2001. Sekolah ini merupakan sekolah menengah kelima yang ditubuhkan di daerah Sepang. Pada peringkat awal, bilangan pelajar adalah seramai 73 orang iaitu terdiri daripada dua kelas Tingkatan Satu. Bilangan tenaga pengajar pula seramai 13 orang termasuk  tiga orang  pentadbir. Tuan Haji Hisamuddin b. Husnin merupakan pengetua pertama sekolah ini. Pada masa itu, hanya seorang pembantu tadbir sahaja yang ditugaskan di SMKBBST._NEWLINE_Oleh sebab bangunan SMKBBST belum siap sepenuhnya, sekolah ini terpaksa ditumpangkan di bagunan SMK Seri Sepang. Pada 11 Jun 2001 barulah SMKBBST berpindah ke bangunan baru, bilangan pelajar  SMKBBST semakin meningkat dari setahun ke setahun. Daripada jumlah  pelajar seramai 73 orang pada tahun 2001, bilangan pelajarnya telah meningkat kepada 1050 orang pada tahun 2005, bilangan kelas telah bertambah kepada 37 kelas yang terdiri daripada empat kelas Tingkatan Lima, lima kelas Tingkatan Empat, sembilan kelas Tingkatan Tiga, sepuluh kelas Tingkatan Dua, lapan kelas Tingkatan Satu, dan satu kelas Pendidikan Khas._NEWLINE_Bagi menampung  keperluan pelajar khususnya pelajar yang tinggal berjauhan dengan sekolah, asrama putera dan asrama puteri telah disediakan. Asrama SMKBBST mampu menumpang seramai 250 orang pelajar dan mula beroperasi pada tahun 2002. Sekolah ini juga merupakan sekolah pertama yang ditubuhkan di daerah Sepang yang menawarkan kelas khas aliran Bahasa Arab pada tahun 2002. Seterusnya pada tahun 2003, kelas pendidikan khas mula dibuka. Bagi menggerakkan sokongan dan peranan ibubapa, Persatuan Ibu Bapa dan Guru (PIBG) ditubuhkan. Encik Jamil bin Hj. Saad telah dilantik sebagai pengerusi Jawatankuasa Penaja yang seterusnya dilantik sebagai Yang Dipertua PIBG SMKBBST yang pertama._NEWLINE_Dalam bidang kokurikulum pula, pada tahun 2005 sebuah makmal komputer yang telah disediakan oleh Kementerian Pelajaran (kini dikenali sebagai Kementerian Pendidikan) mula beroperasi dan setahun selepas itu, mata pelajaran Teknologi Maklumat (IT) mula diperkenalkan kepada pelajar tingkatan empat sebagai subjek elektif bagi memaksimumkan penggunaan prasarana ini. Pada tahun 2006, subjek Pendidikan vokasional iaitu subjek: Hiasan dalaman turut ditawarkan kepada pelajar tingkatan empat. Hal ini bertujuan mewujudkan kesinambungan antara pelajar yang mengambil jurusan Sains, Sastera, dan Kemahiran bagi mempersiapkan diri dengan kemahiran yang boleh digunakan apabila tamat tempoh persekolahan nanti._NEWLINE_Pada tahun 2006 juga, SMKBBST maju selangkah lagi ke hadapan dengan penubuhan kelas Tingkatan Enam. Sebagai permulaan, hanya 2 kelas yang ditawarkan iaitu kelas aliran Sains yang dinamakan 6 Ibnu Sina dan kelas aliran Sastera iaitu kelas 6 Al-Farabi. Pada tahun 2007 pula, SMKBBST sekali lagi melakar sejarah apabila buat pertama kalinya kelas Tingkatan 4 jurusan Sains Tulen Agama diperkenalkan. Sekolah ini telah menjadi sekolah harian pertama di daerah Sepang yang menawarkan kelas aliran Sains Tulen Agama._NEWLINE_Pada tahun yang sama juga, persekolahan sesi petang telah mula dilaksanakan dengan bilangan pelajar seramai 250 orang dan 11 guru sahaja._NEWLINE_Dengan komitmen yang tinggi antara pihak sekolah yang dikemudi oleh Tuan Hj. Mohamad Yusri bin Dahrumi serta PIBG yang dipimpin oleh Tuan Hj. Helmy bin Arshad, ia telah meletakkan nama SMKBBST sebaris sekolah terbaik di Malaysia apabila pernah dicalonkan sebagai Sekolah Cemerlang Kategori Asrama Harian.\n_START_SECTION_\nAsrama\n_START_PARAGRAPH_\nBagi menampung keperluan pelajar khususnya pelajar yang tinggal berjauhan dengan sekolah, asrama aspura dan asrama aspuri telah disediakan. Asrama SMK Bandar Baru Salak Tinggi mampu menampung seramai 250 pelajar dan telah mula beroperasi sejak tahun 2002. Terdapat 6 dorm yang disediakan bagi menampung pelajar aspura manakala 7 dorm disediakan untuk pelajar aspuri.\n_START_SECTION_\nIkrar Sekolah\n_START_PARAGRAPH_\nKami pelajar\xc2\xac-pelajar SMK BBST berikrar,_NEWLINE__NEWLINE_mematuhi prinsip-prinsip rukun Negara,_NEWLINE__NEWLINE_dan mematuhi undang-undang sekolah_NEWLINE_Kami yakin boleh!_NEWLINE__NEWLINE_Kami yakin boleh!_NEWLINE__NEWLINE_Kami yakin boleh!_NEWLINE_Belajar bersungguh-sungguh_NEWLINE__NEWLINE_untuk mencapai kecemerlangan_NEWLINE__NEWLINE_dalam akademik dan kokurikulum,_NEWLINE__NEWLINE_berakhlak mulia serta menjaga_NEWLINE__NEWLINE_nama baik ibu bapa, _NEWLINE__NEWLINE_guru-guru dan sekolah\n_START_SECTION_\nLagu Sekolah\n_START_PARAGRAPH_\nKami pelajar BBST_NEWLINE__NEWLINE_Berusaha tuju cita murni_NEWLINE__NEWLINE_Yakin boleh pegangan kami_NEWLINE__NEWLINE_Nilai murni akhlak terpuji_NEWLINE_Pelajar bestari dikasihi_NEWLINE__NEWLINE_Guru bestari, guru dihormati_NEWLINE__NEWLINE_Identiti cermin akal budi_NEWLINE__NEWLINE_BBST kebanggaan kami_NEWLINE_Berilmu Beriman Sahsiah Terbilang_NEWLINE__NEWLINE_Tonggak kejayaan insan_NEWLINE__NEWLINE_Dunia dituntut, akhirat dijulang_NEWLINE__NEWLINE_Abadi kekal berpanjangan'